《从千山携龙牙回约诸子同啖》
明代·释函可

不是山中人，不识山中味。采采须及时，盈筐叠山翠。

得以山中日，濯以山中水。恬淡本性成，微苦亦有致。

楮鸡非其伦，弟薇友石耳。携之入城郭，犹带山岚气。

一嚼清齿牙，再嚼沁心髓。愿言啮雪人，共领山中意。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。